**Årsmelding fra styret i Bergenhus Arbeiderpartilag 2021**

Medlemmer av styret i 2021 har vært:

|  |  |
| --- | --- |
| Lagsleder: | Espen Edvardsen |
| Nestleder: | Jette Lunemann Hansen |
| Sekretær: | Arne Jakob Vik Olsen |
| Kasserer: | Mari Hansen Ingleson |
| Styremedlem | Endre Toft |
| Styremedlem | Helena Haldorsen |
| Styremedlem | Andreja Ostojic |
| Varamedlemmer | Torgeir Toppe, Torill Helland, Hallgeir Utne Hatlevik Warod Ali-Al Obaidi. |

Styret valgte å videreføre ordningen med at medlemmer med parlamentariske verv kan møte som observatører på styremøtene. *Henry Berg, Gaute Baarøy* og *Reidar Staalesen* har møtt fra bystyregruppen og engasjert seg i styrets arbeid. Vi har kun hatt fem styremøter i løpet av året. Vi hadde også temamøter sammen med Årstad om samfunnet etter nedstengningen og situasjonen i Polen. Disse var ikke så godt besøkte som møtet om tannhelse. Vi arrangerte i desember sammen med Årstad, også et møte med næringsministeren. Dette var godt besøkt. Det generelle oppmøtet fra Bergenhus sin delegasjon på representantskapet ti AiB har vært noe varierende, men sammenlignet med de fleste lag utenom Åsane, har oppmøtet vært relativt bra.

Vårt lille lags store mål har vært en Arbeiderpartledet regjering, og det lykkes vi med sammen med resten av Arbeiderpartiet. Valgkampen var krevende på grunn av covid-situasjonen. Vi bidro med synlighetsaksjoner i sentrum lørdagene i august og bidro markant til drift av valgbodene om lørdagene. Vi hadde også en egen dag i valgboden. Vi hadde én postkasseaksjon og én turaksjon samme med Årstad. Vi hadde en kveld med bruk av Callhub. Deltakelsen var god fra de som var med og på gode lørdager var vi over 10 aktive med tydelig tilknytning til vårt lag. Tannhelse var en prioritert sak for oss. Vi lagde en egen video, hadde temamøte sammen med Årstad og et innlegg sammen med førstekandidaten.

Vi har satset noe mer på å få trafikk på vår FB-side og har opprettet en egen Instagram-konto. Disse har blitt brukt til valgkamp og til å informere, først og fremst om temamøter. Utover dette har vi brukt e-postliste og sms til å orientere våre medlemmer i løpet av året.

Styret vurderer aktiviteten i 2021 som på et bra nivå, men det burde vært arrangert noen flere styremøter for å sikre legitimitet for beslutninger og ha en arena for gode ideer og ny politikk.